Diari Oficial de la Generalitat Valenciana


Sumari del DOGV 9946, del 27-09-2024 (2024/9506)

RESOLUCIÓ de 16 de setembre de 2024, per la qual es nomena funcionària de carrera en la plaça de tècnic o tècnica mitjans de promoció lingüística (convocatòria 4/22) corresponent a l'oferta d'ocupació pública del Consell Jurídic Consultiu de la Comunitat Valenciana per a l'any 2022, relativa al procés excepcional d'estabilització pel sistema de concurs de mèrits.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9946

Data del DOGV
:   27-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/9506

CVE
:   KYGZ-U-2623-7244

Data del document
:   16-09-2024

Organisme emissor
:   Consell Jurídic Consultiu

Tipus de document
:   Resolució

Mitjançant la Resolució de la presidenta del Consell Jurídic Consultiu de la Comunitat Valenciana, de 21 de desembre de 2022, publicada en el DOGV número 9496, de 23 de desembre de 2022, va ser convocat el procés excepcional d'estabilització pel sistema de concurs de mèrits, per a cobrir les places previstes en la Resolució de la Presidència de 31 de maig de 2022, per la qual es va aprovar l'oferta d'ocupació pública del Consell Jurídic Consultiu de la Comunitat Valenciana (d'ara en avant, CJCCV) per a l'any 2022.

La mencionada Resolució de 21 de desembre de 2022 conté la convocatòria número 4/22, relativa a una plaça naturalesa funcionarial, del sector d'administració especial, amb la denominació de tècnic/a mitjà de promoció lingüística, i consta una posterior rectificació mitjançant la Resolució de 12 de gener de 2023, publicada en el DOGV número 9514, de 18 de gener de 2024.

Conclòs el procés selectiu de la convocatòria número 4/22, s'ha donat publicitat en el DOGV número 9887, de 8 de juliol de 2024, de l'única aspirant aprovada i seleccionada, segons acord de la comissió de selecció de 18 de juny de 2024.

Conforme amb la base 8 de les que regeixen la convocatòria, l'aspirant seleccionada ha presentat la documentació acreditativa del compliment dels requisits exigits en la convocatòria i altra documentació a què es refereix la base mencionada. Comprovada la documentació presentada per la Secretaria General del CJCCV, pertoca el seu nomenament com a personal funcionari de carrera, de conformitat amb el que s'estableix en la disposició addicional dinovena i en l'article 68 de la Llei 4/2021, de 16 d'abril, de la Generalitat, de la funció pública valenciana, en relació amb la disposició addicional sisena de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i amb els articles 17 de la Llei 10/1994, de 19 de desembre, de la Generalitat, de creació del CJCCV, i 54.2 del Reglament del CJCCV, aprovat pel Decret del Consell 37/2019, de 15 de març.

Pel que s’ha exposat, en exercici de les atribucions que m'han sigut conferides per l'article 25.e) del Reglament del CJCCV,

RESOLC

*Primer*

Nomenar personal funcionari de carrera del subgrup professional A2, sector administració especial, plaça de tècnic/a mitjà de promoció lingüística, la persona que ha superat el procés d'estabilització corresponent a l'oferta de l'ocupació pública de 2022 per al personal del Consell Jurídic Consultiu de la Comunitat Valenciana, amb expressió del lloc adjudicat:

|  |  |  |  |  |
| --- | --- | --- | --- | --- |
| *DNI* | *Cognom 1* | *Cognom 2* | *Nom* | *Dades lloc adjudicat* |
| \*\*\*3091\*\* | GOSP | HERRAIZ | VIOLANT | Sector administració especial  Número de lloc 14  Denominació: tècnic/a mitjà de promoció lingüística, classificació retributiva: A2 CD 20 E038  Funcions: traducció al valencià doctrina legal, memòria, dictàmens i una altra documentació; formació al valencià. |

  

*Segon*

Per a adquirir la condició de funcionària de carrera del CJCCV, la persona nomenada, conforme amb el que s'indica en l'article 68.1 de la Llei 4/2021, de 16 d'abril, de la Generalitat, de la funció pública valenciana, haurà de prendre possessió del lloc de treball i prestar jurament o promesa d'acatament a la Constitució, a l'Estatut d'Autonomia de la Comunitat Valenciana i a la resta de l'ordenament jurídic, dins del termini d'un  mes a comptar de la publicació d'aquest acord de nomenament en el DOGV.

Contra la present resolució, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació; així mateix, amb caràcter potestatiu, s'hi podrà interposar un recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa i sense perjudici que les persones interessades puguen exercitar, si és el cas, qualsevol altre que estimen procedent.

  

València, 16 de setembre de 2024

Margarita Soler Sánchez

Presidenta del Consell Jurídic Consultiu de la Comunitat Valenciana